Alibaba korporatsiyasi asoschisi, xitoylik milliarder Jyek Ma Afrika ittifoqiga koronavirusga test o‘tkazish uchun 1,5 mlnta laboratoriya to‘plamini berganini ma’lum qildi. Foto: CNBC Fin24 portalining xabar berishicha, tadbirkor, shuningdek, Afrika davlatlari tibbiy xodimlari uchun 100 mingta niqob va minglab himoya kiyimi jo‘natadi. Testlarning birinchi partiyasi Afrika ittifoqi bosh qarorgohi joylashgan Addis-Abebe shahriga yetkazildi. Ushbu partiya Afrikaning kasalliklarni nazorat qilish va oldini olish markaziga topshiriladi. Markaz o‘z navbatida tibbiy vositalarni Afrika davlatlari o‘rtasida taqsimlaydi. “Afrika ittifoqi raisi – JAR prezidenti Siril Ramaposa nomidan Jyek Ma va Alibaba jamg‘armasiga qit’amizga qilgan hadyasi uchun minnatdorlik bildiramiz”, deb aytgan JARning ittifoqdagi doimiy vakili Edvard Makayya.